CELEX: 62006CA0306
Language: mt
Date: 2008-04-03 00:00:00
Title: Kawża C-306/06: Sentenza tal-Qorti tal-Ġustizzja (L-Ewwel Awla) tat- 3 ta' April 2008 (talba għal deċiżjoni preliminari ta' l-Oberlandesgericht Köln, il-Ġermanja) — 01051 Telecom GmbH vs Deutsche Telekom AG (Direttiva 2000/35/KE — Ġlieda kontra ħlasijiet tard fi tranżazzjonijiet kummerċjali — Artikolu 3(1)(ċ)(ii) — Ħlas tard — Trasferiment bankarju — Data li fiha l-ħlas għandu jiġi kkunsidrat li sar)

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/7
            
         Sentenza tal-Qorti tal-Ġustizzja (L-Ewwel Awla) tat-3 ta' April 2008 (talba għal deċiżjoni preliminari ta' l-Oberlandesgericht Köln, il-Ġermanja) — 01051 Telecom GmbH vs Deutsche Telekom AG
   (Kawża C-306/06) (1)
   
   (Direttiva 2000/35/KE - Ġlieda kontra ħlasijiet tard fi tranżazzjonijiet kummerċjali - Artikolu 3(1)(ċ)(ii) - Ħlas tard - Trasferiment bankarju - Data li fiha l-ħlas għandu jiġi kkunsidrat li sar)
   (2008/C 128/10)
   Lingwa tal-kawża: Il-Ġermaniż
   Qorti tar-rinviju
   Oberlandesgericht Köln
   Partijiet fil-kawża prinċipali
   
      Rikorrenti: 01051 Telecom GmbH
   
      Konvenuta: Deutsche Telekom AG
   Suġġett
   Talba għal deċiżjoni preliminari — Oberlandesgericht Köln — Interpretazzjoni ta' l-Artikolu 3(1)(ċ)(ii) tad-Direttiva 2000/35/KE tal-Parlament Ewropew u tal-Kunsill, tad-29 ta' Ġunju 2000, dwar il-ġlieda kontra ħlasijiet tard fi tranżazzjonijiet kummerċjali (ĠU L 200, p. 35) — Possibbiltà għall-kreditur li jitlob l-imgħax għal ħlas tard — Kunċett ta' “riċezzjoni” mill-kreditur ta' l-ammont dovut — Leġiżlazzjoni nazzjonali li tikkunsidra bħala l-mument tal-ħlas il-waqt meta tingħata l-ordni ta' trasferiment bankarju mid-debitur u mhux dak meta l-kont tal-kreditur jiġi akkreditat
   Dispożittiv
   L-Artikolu 3(1)(ċ)(ii) tad-Direttiva 2000/35/KE tal-Parlament Ewropew u tal-Kunsill, tad-29 ta' Ġunju 2000, dwar il-ġlieda kontra ħlasijiet tard fi tranżazzjonijiet kummerċjali, għandu jiġi interpretat fis-sens li jeżiġi li, sabiex ħlas permezz ta' trasferiment bankarju jeskludi jew iwaqqaf l-applikazzjoni ta' l-imgħaxijiet ta' dewmien, is-somma dovuta għandha tiddaħħal fil-ħin fil-kont tal-kreditur.
   
      (1)  ĠU C 249, 14.10.2006.